PATVIRTINTA

Trakų r. Senųjų Trakų Andžejaus Stelmachovskio pagrindinės mokyklos

direktoriaus 2018 m. rugsėjo 7 d.

įsakymu Nr. 1.3-67 V

**TRAKŲ R. SENŲJŲ TRAKŲ ANDŽEJAUS STELMACHOVSKIO PAGRINDINĖS MOKYKLOS 2018–2019 MOKSLO METŲ PRIEŠMOKYKLINIO, PRADINIO IR PAGRINDINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2018–2019 mokslo metų Trakų r. Senųjų Trakų Andžejaus Stelmachovskio pagrindinės mokyklos (toliau – mokyklos) priešmokyklinio, pradinio ir pagrindinio ugdymo programų ugdymo planas (toliau – ugdymo planas) reglamentuoja priešmokyklinio, pradinio ir pagrindinio ugdymo programų (toliau – ugdymo programos) ir su šiomis programomis susijusių neformaliojo vaikų švietimo programų įgyvendinimą. Mokyklos ugdymo planas sudaromas 2018–2019 mokslo metams, vadovaujantis Bendraisiais ugdymo planais ir kitais teisės aktais.

2. Mokyklos ugdymo plano tikslas – sudaryti galimybes, kad kiekvienas mokinys pasiektų asmeninę pažangą ir geresnius ugdymo(si) rezultatus bei įgytų mokymuisi visą gyvenimą būtinų bendrųjų ir dalykinių kompetencijų visumą.

3. Mokyklos ugdymo plano uždaviniai:

3.1. nustatyti minimalų privalomą pamokų skaičių, skirtą ugdymo programoms įgyvendinti;

3.2. kurti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto ir savivaldaus mokymosi.

4. Ugdymo plane vartojamos sąvokos:

4.1. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

4.2. **Mokyklos ugdymo planas** – mokykloje vykdomų ugdymo programų įgyvendinimo aprašas, parengtas, vadovaujantis Bendraisiais ugdymo planais.

4.3. **Pamoka** – pagrindinė nustatytos trukmės nepertraukiamo mokymosi organizavimo forma.

4.4. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

4.5. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

4.6. Kitos Bendruosiuose ugdymo planuose vartojamos sąvokos, apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**MOKYKLOS UGDYMO TURINIO ĮGYVENDINIMAS.** **MOKYKLOS UGDYMO PLANO RENGIMAS**

5. Mokyklos ugdymo turinys formuojamas atsižvelgiant į mokyklos tikslus, konkrečius mokinių ugdymo(si) poreikius ir įgyvendinamas vadovaujantis priešmokyklinio, pradinio, pagrindinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

6. Mokykloje vykdomoms ugdymo programoms įgyvendinti rengiamas mokyklos ugdymo planas. Mokyklos ugdymo planas – tai ugdymo turinio įgyvendinimo, vadovaujantis mokyklos susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašas. Mokyklos ugdymo plane, atsižvelgiant į mokyklos kontekstą, pateikiami konkretūs ugdymo proceso organizavimo sprendimai priešmokyklinio, pradinio ir pagrindinio ugdymo bendrosioms programoms įgyvendinti. 2017-06-20 Mokytojų tarybos posėdyje (protokolo Nr. 1.6-4) susitarta dėl mokyklos ugdymo plano turinio, struktūros ir formos bei jo įgyvendinimo galimybių.

7. Mokyklos ugdymo planą parengė mokyklos vadovo 2017-11-07 įsakymu Nr.1.3-102 V sudaryta darbo grupė. Grupės darbui vadovavo mokyklos vadovas. Mokyklos ugdymo planas parengtas vadovaujantis demokratiškumo, subsidiarumo, prieinamumo, bendradarbiavimo principais.

8. Rengdama mokyklos ugdymo planą, darbo grupė rėmėsi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinio mokinių pasiekimų patikrinimo, nacionalinių ir tarptautinių mokinių pasiekimų tyrimų, PUPP rezultatais, mokyklos veiklos įsivertinimo duomenimis.

9. Mokyklos ugdymo planas rengiamas vieneriems mokslo metams.

10. Rengiant mokyklos ugdymo planą ugdymo programai įgyvendinti susitarta dėl:

10.1. ugdymo turinio inovacijų, skatinančių proceso modernizavimo įgyvendinimą (nacionalinių ir tarptautinių projektų išbandymo, įgyvendinimo ir pritaikymo prie mokyklos konteksto);

10.2. bendrų kalbos ugdymo reikalavimų rašto darbams;

10.3. skaitymo, rašymo, kalbėjimo, skaičiavimo ir skaitmeninių gebėjimų ugdymo per visų dalykų pamokas, įgyvendinant pagrindinio ugdymo programos pirmąją dalį;

10.4. mokinio pasiekimų ir pažangos vertinimo formų ir laikotarpių;

10.5. mokinių, kurie nepasiekia bendrųjų programų patenkinamo lygio pasiekimų (toliau – žemi pasiekimai) nustatymo būdų, numatomų mokymosi pagalbos priemonių ir priemonių mokinių pasiekimams gerinti;

10.6. socialinės**-**pilietinės veiklos organizavimo mokantis pagal pagrindinio ugdymo programą;

10.7. dalykų mokymuisi skiriamų pamokų maksimalaus skaičiaus konkrečioje klasėje;

10.8. ugdymo turinio planavimo ir įgyvendinimo stebėsenos planuojant, vertinant ir reflektuojant ugdymo procesą;

10.9. vykdomų ugdymo programų įgyvendinimo ypatumų (specializuoto ugdymo ir kt.);

10.10. ugdymo turinio integravimo nuostatų: papildomų programų ir būdų joms integruoti į mokyklos ugdymo turinį;

10.11. nuoseklios ir ilgalaikes socialines emocines kompetencijas ugdančios prevencinės programos pasirinkimo;

10.12. mokiniui siūlomų papildomai pasirenkamųjų dalykų, dalykų modulių, atsižvelgiant į mokinio mokymosi poreikius ir šių dienų aktualijas;

10.13. pažintinės ir kultūrinės, meninės, sportinės, projektinės veiklos organizavimo (dermės su bendrosiomis programomis užtikrinimas, organizavimo laikas ir kt.);

10.14. mokymo(-si) virtualiosiose aplinkose prieinamumo, mokymosi išteklių panaudojimo;

10.15. mokymosi sąlygų sudarymo ne tik klasėje, bet ir kitose aplinkose (gamtoje, kultūros įstaigose, įmonėse ir kt.); mokinių įtraukimo į ugdymo proceso įgyvendinimą ir mokymosi aplinkos kūrimą;

10.16. švietimo pagalbos teikimo;

10.17. neformaliojo vaikų švietimo veiklos organizavimo: pasiūlos, galimybės rinktis ir organizavimo būdų; minimalaus grupės dydžio neformaliojo vaikų švietimo veikloms organizuoti;

10.18. mokinio individualaus ugdymo plano sudarymo ir reikalavimų šiam planui numatymo;

10.19. pamokų, skiriamų mokinio ugdymosi poreikiams tenkinti, mokymosi pagalbai teikti, poreikio ir jų panaudojimo;

10.20. dalykų mokymo intensyvinimo;

10.21. pagilinto dalykų mokymo, kryptingo meninio ugdymo, dvikalbio ugdymo ir kt.;

10.22. bendradarbiavimo su mokinių tėvais (globėjais, rūpintojais) tikslų, būdų ir formų;

10.23. kitų mokyklos ugdymo turinio įgyvendinimo nuostatų.

11. Mokiniams be privalomojo ugdymo turinio dalykų, numatytų Bendrųjų ugdymo planų 124 punkte, mokykla siūlo pasirenkamųjų dalykų modulius: fizikos ir anglų kalbos 8 klasėje, anglų kalbos 5-6 klasėse, lietuvių kalbos ,,Lietuvių kalbos rašyba ir skyryba” 10 klasėje.Mokykla, rengdama pasirenkamojo dalyko turinį, vadovaujasi Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“.

12. Mokyklos vadovas, suderinęs su Mokyklos taryba ir Trakų rajono savivaldybe, tvirtina ugdymo planą iki mokslo metų pradžios

**III SKYRIUS**

**PRIEŠMOKYKLINIO UGDYMO PROGRAMOS VYKDYMAS**

**PIRMASIS SKIRSNIS**

**BENDROSIOS NUOSTATOS**

13. Priešmokyklinio ugdymo tikslas – atsižvelgiant į kiekvieno vaiko patirtį, galias, ugdymosi poreikius ir vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

14. Priešmokyklinis ugdymas:

14.1. vykdomas pagal priešmokyklinio ugdymo bendrąją programą, patvirtintą Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Minimali ugdymo proceso trukmė – 640 valandų.

14.2. pradedamas teikti vaikui, kai tais kalendoriniais metais jam sukanka 6 metai;

14.3. gali būti teikiamas anksčiau tėvų (globėjų) prašymu, vadovaujantis Vaiko brandumo mokytis pagal priešmokyklinio ir pradinio ugdymo programas įvertinimo tvarkos aprašu, patvirtintu Lietuvos Respublikos švietimo ir mokslo ministro 2005 m. spalio 29 d. įsakymu Nr. ISAK-2173, bet ne anksčiau, negu jam sukanka 5 metai;

14.4. gali būti teikiamas ilgiau nei vienerius metus vaikui, kuriam reikia nuolatinės kvalifikuotų specialistų pagalbos bei sveikatą tausojančio dienos režimo, tėvų (globėjų) prašymu ir vadovaujantis vaiko, kuriam tais kalendoriniais metais sukanka 7 metai ir jam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytos ugdymo programos organizavimo tvarkos aprašu, patvirtintu Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836.

15. Nuo 2016 m. rugsėjo 1 d. priešmokyklinis ugdymas yra privalomas.

**ANTRASIS SKIRSNIS**

**PRIEŠMOKYKLINIO UGDYMO ORGANIZAVIMAS**

16. Priešmokyklinis ugdymas organizuojamas vadovaujantis:

16.1. priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl priešmokyklinio ugdymo tvarkos aprašo patvirtinimo“;

16.2. priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinės ugdymo bendrosios programos patvirtinimo“;

16.3. Trakų rajono savivaldybės tarybos 2018 m. balandžio 5 d. Nr. S1E-73 sprendimu „Dėl Trakų rajono savivaldybės švietimo įstaigų priešmokyklinio ugdymo grupių ir klasių skaičiaus bei mokinių ir vaikų skaičiaus vidurkio 2018–2019 mokslo metams nustatymo“.

17. Priešmokyklinis ugdymas organizuojamas jungtinėje grupėje tautinės mažumos gimtąja kalba (lenkų) mišraus amžiaus ugdymo grupėje.

18. Priešmokyklinė ugdymo grupė jungiama su ikimokyklinio ugdymo grupe. Jungtinėje grupėje vykdomos priešmokyklinio ir ikimokyklinio ugdymo programos. Ugdymo procesas diferencijuojamas ir pritaikomas skirtingo amžiaus vaikams.

19. Organizuojant ikimokyklinį ugdymą, vadovaujamasi 2018-2019 mokslo metų Trakų r. Senųjų Trakų Andžejaus Stelmachovskio ikimokyklinio ugdymo programa, parengta remiantis Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 ,,Dėl ikimokyklinio ugdymo programų kriterijų aprašo“ ir Ikimokyklinio ugdymo metodinėmis rekomendacijomis, parengtomis Lietuvos Respublikos švietimo ir mokslo ministerijos.

20. Vaikų maitinimas ir poilsis yra organizuojamas vadovaujantis Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2010 „Įstaiga, vykdanti ikimokyklinio ir (ar) priešmokyklinio ugdymo programą. Bendrieji sveikatos saugos reikalavimai“ patvirtinimo“.

21. Ugdomasis procesas prasideda 2018 m. rugsėjo 3 d., baigiasi - 2019 m. birželio 7 d. Veiklos laikas - 8.00-17.00.

22. Programos įgyvendinimo laikotarpiu vaikų atostogos organizuojamos pagal mokykloje nustatytą pradinių klasių mokinių atostogų laiką.

|  |  |
| --- | --- |
| Rudens | 2018-10-29–2018-11-02 |
| Žiemos (Kalėdų) | 2018-12-27–2019-01-02 |
| Žiemos | 2019-02-18–2019-02-22 |
| Pavasario (Velykų) | 2019-04-23–2019-04-26 |

23. Priešmokyklinio ugdymo proceso organizavimas grupėje:

23.1. ugdomoji veikla grupėje pradedama 8.00 val.;

23.2. veiklos trukmė jungtinėje grupėje - 9 val. per dieną;

23.3. grupės vaikų ugdomoji veikla yra vientisas procesas, neskaidomas į atskiras sritis. Lietuvių kalbos užsiėmimai integruojami į ugdomąjį procesą. Lietuvių kalbai priešmokyklinėje ugdymo grupėje skiriamos 4 valandos per savaitę, vadovaujantis Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“;

23.4. priešmokyklinio ugdymo pedagogas, planuodamas grupės ugdomąją veiklą, individualizuoja ugdymo tikslus ir turinį atsižvelgdamas į bendrą grupės specifiką ir individualius vaikų poreikius, mokyklos ir regiono ypatumus;

23.5. per 3 savaites nuo programų įgyvendinimo pradžios priešmokyklinės ugdymo grupės pedagogas parengia jungtinės grupės ugdomosios veiklos planą, kurį tvirtina mokyklos vadovas.

24. Trakų r. Senųjų Trakų Andžejaus Stelmachovskio mokyklos Ikimokyklinio ugdymo programą sudaro tokios dalys: bendrosios nuostatos, ikimokyklinio ugdymo principai, tikslai ir uždaviniai, turinys, metodai ir priemonės, ugdymo pasiekimai ir jų vertinimas, naudota literatūra ir šaltiniai. Priešmokyklinio ugdymo programa parengta vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779.

25. Priešmokyklinio ugdymo pedagogas planuoja veiklą savaitei.

26. Siekiant įgyvendinti priešmokyklinio ugdymo uždavinius, ugdomos komunikavimo, pažinimo, socialinės, sveikatos saugojimo, meninės kompetencijos.

27. Priešmokyklinės ugdymo grupės veikla organizuojama priešmokyklinės grupės patalpoje ir sporto salėje pagal iki rugsėjo 10 d. sudarytą tvarkaraštį.

28. Priešmokyklinės ugdymo grupės pedagogių kvalifikacija atitinka reikalavimus. Galina Grinevič yra įgijusi socialinių mokslų bakalauro laipsnį ir ikimokyklinio ugdymo pedagogo kvalifikaciją bei ikimokyklinio amžiaus vaikų auklėtojos metodininkės kvalifikaciją. 2005 metais ji dalyvavo priešmokyklinio ugdymo kvalifikacijos tobulinimo kursuose pagal Švietimo ir mokslo ministerijos reikalavimus atitinkančias kvalifikacijos tobulinimo programas.

Renata Matickienė yra įgijusi filologijos bakalauro laipsnį ir mokytojo kvalifikaciją. 2016 metais pedagogė baigė ikimokyklinės ir priešmokyklinės pedagogikos studijų programos pedagoginės specializacijos modulį ﴾ikimokyklinio ugdymo pedagogika﴿ ir įgijo kompetencijas dirbti pagal ikimokyklinio ir priešmokyklinio ugdymo programas.

29. Priešmokyklinio ugdymo pedagogo darbo valandų norma per savaitę – 36 valandos (pagal mokyklos direktoriaus patvirtintą darbo grafiką), iš jų 3 val. skiriamos metodinei veiklai (tuo metu su ugdytiniais dirba muzikos mokytojas).

30. Jungtinei priešmokyklinio ugdymo grupei skirta 1,25 etato priešmokyklinio ugdymo pedagogo, 1 etatas auklėtojo padėjėjo.

31. Mokykla:

31.1. priima ir registruoja tėvų (globėjų) prašymus dėl priėmimo į priešmokyklinio ugdymo grupę ugdyti pagal ikimokyklinę ar priešmokyklinę ugdymo programą;

31.2. teikia Trakų r. savivaldybės administracijos Švietimo skyriui informaciją apie vaikų priešmokyklinio ir ikimokyklinio ugdymo organizavimą ir vykdymą;

31.3. informuoja tėvus (globėjus) apie Trakų rajono savivaldybės tarybos patvirtintą(-us) priešmokyklinio ugdymo modelį;

31.4. mokyklos vadovas, atsižvelgdamas į Trakų rajono savivaldybės tarybos patvirtintą(-us) priešmokyklinio ugdymo modelį(-ius), parengia ir tvirtina priešmokyklinio ugdymo pedagogų pareigybės aprašymus;

31.5. pasirašo su tėvais (globėjais) mokymo sutartį, kurioje įteisinami abiejų šalių susitarimai dėl priešmokyklinio ir ikimokyklinio ugdymo programų įgyvendinimo sąlygų ir/ar švietimo pagalbos, mokyklos ir tėvų (globėjų) teisių ir pareigų. Sutartis registruojama Mokymo sutarčių registracijos knygoje. Sudarius sutartį, vaikas įrašomas į mokyklos mokinių abėcėlinį žurnalą, formuojama asmens byla.

32. Vaikų pažangos ir pasiekimų vertinimas:

32.1. vaikų pažanga ir pasiekimai vertinami vadovaujantis Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl priešmokyklinės ugdymo bendrosios programos patvirtinimo“ ir Lietuvos Respublikos švietimo ir mokslo ministerijos 2015 metais parengtu „Ikimokyklinio amžiaus vaikų pasiekimų aprašu“;

32.2. vaikų  pažangą  ir pasiekimus vertina priešmokyklinio ugdymo pedagogas;

32.3. vaiko, turinčio specialiųjų ugdymosi poreikių, pasiekimus vertina priešmokyklinio ugdymo pedagogas kartu su Trakų švietimo pagalbos tarnybos specialistais;

32.4. vaikų pažanga programos įgyvendinimo laikotarpiu yra vertinama nuolat, laisvai pasirenkant vertinimo būdus ir metodus;

32.5.  pasiekimai fiksuojami Vaiko pasiekimų apraše;

32.6.  vaikų pasiekimų įvertinimas yra atliekamas ugdomųjų metų pradžioje ir pabaigoje:

32.6.1. priešmokyklinio ugdymo pedagogas per 4 savaites nuo ugdymo programos įgyvendinimo pradžios atlieka grupės vaikų pirminį pasiekimų įvertinimą;

32.6.2. įgyvendinus programą, priešmokyklinio ugdymo pedagogas atlieka galutinį vaikų pasiekimų įvertinimą ir parengia laisvos formos išvadą – rekomendacijas pradinio ugdymo mokytojui;

32.6.3. tėvai yra nuolat informuojami apie vaikų pažangą ir pasiekimus. Tris kartus per mokslo metus yra organizuojami bendri grupės tėvų susirinkimai.

33. Pedagogas atlieka kitus darbus, nurodytus jo pareigybės aprašyme, kurį rekomenduojama rengti atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK–1581, ir į Pavyzdinį auklėtojo pareigybės aprašymą, patvirtintą Lietuvos Respublikos švietimo ir mokslo ministro 2005 m. lapkričio 11 d. įsakymu Nr. ISAK-2249.

**IV SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROCESO TRUKMĖ**

34. 2018–2019 mokslo metai ir ugdymo procesas prasideda 2018 m. rugsėjo 3 d. Ugdymo proceso trukmė – 175 ugdymo dienų. Mokykla ugdymo procesą skirsto trimestrais. Mokykla nustatė ugdymo laikotarpių trukmę:

I trimestras – rugsėjo 3 d.– lapkričio 30 d.

II trimestras – gruodžio 1 d.– vasario 28 d.

III trimestras – kovo 1 d. – birželio 7 d.

35. 2018–2019 mokslo metais:

35.1. mokiniams skiriamos atostogos:

|  |  |  |  |
| --- | --- | --- | --- |
| Rudens | | 2018-10-29–2018-11-02 | |
| Žiemos (Kalėdų) | | 2018-12-27–2019-01-02 | |
| Žiemos | | 2019-02-18–2019-02-22 | |
| Pavasario (Velykų) | | 2019-04-23–2019-04-26 | |

35.2. ugdymo procese mokiniams skiriamos rudens, žiemos (Kalėdų), žiemos, pavasario (Velykų) atostogos, kurių bendra trukmė – 17 ugdymo dienų. Atostogos mokiniams skiriamos ne rečiau kaip kas 7–8 mokymosi savaites. Į atostogų trukmę neįskaičiuojamos švenčių dienos.

35.3. vadovaujantis 2018-06-27 Mokyklos tarybos posėdžio protokolo Nr. 1.5-4 nutarimu, vasaros atostogos skiriamos pasibaigus ugdymo procesui – nuo 2019 m. birželio 7 d.

36. Vadovaujantis 2018-06-27 Mokyklos tarybos posėdžio protokolo Nr. 1.5-4 nutarimu priimtas sprendimas dėl 2018–2019 mokslo metais 15 ugdymo dienų organizavimo: 10 dienų skiriama kultūrinei, etninei, meninei, pažintinei, kūrybinei, sportinei, praktinei, socialinei veiklai ne tik mokykloje, bet ir už jos ribų; likusios 5 dienos Trakų rajono savivaldybės siūlymu skiriamos valstybinių švenčių minėjimui ir tradiciniams mokyklos renginiams bei akcijoms.

|  |  |
| --- | --- |
| **Eil. Nr.** | **2018-2019 m. m. veiklos, minėjimai, šventės, tradiciniai renginiai** |
|  | Mokslo ir žinių diena – Rugsėjo 1-osios šventė (1 d.) |
|  | Tautinių mažumų departamento prie Lietuvos Respublikos vyriausybės Kultūros projekto ,,Atverk širdelę šventei“ III etapas. (1 d.) |
|  | Rudenėlio šventė (1 d.) |
|  | Kalėdinė vakaronė (1 d.) |
|  | Senelių popietė (1 d.) |
|  | Lietuvos valstybės atkūrimo dienos minėjimas (1 d.) |
|  | Lietuvos Nepriklausomybės atkūrimo dienos minėjimas (1 d.) |
|  | Velykų rekolekcijos (1 d.) |
|  | Rajoninis dailyraščio konkursas „Auksinė plunksnelė“ (1 d.) |
|  | Sveikatinimo ir sporto diena (1 d.) |
|  | Atradimų diena - (ekskursijos, išvykos ir pan. (1 d.) |
|  | Karjeros, profesinio informavimo diena (1 d.) |
|  | Šeimos diena (1 d.) |
|  | Pažintinių ekskursijų po Lietuvą diena (1 d.) |
|  | Mokslo metų baigimo šventė (1 d. ) |

37. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos vadovas priima sprendimus dėl ugdymo proceso koregavimo, apie priimtus sprendimus informuoja mokyklos tarybą, Trakų rajono savivaldybę.

**ANTRASIS SKIRSNIS**

**BENDROSIOS PROGRAMOS ĮGYVENDINIMO**

**BENDROSIOS NUOSTATOS**

38.Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.

39. Formuojant mokyklos ugdymo turinį, t. y. numatant mokyklos mokinių pasiekimus ir ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus mokykloje rezultatus ir rekomendacijas dėl mokinių pasiekimų gerinimo.

40. Organizuojant ugdymo procesą vadovaujamasi Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“. Visų dalykų mokymas vykdomas tautinės mažumos kalba, išskyrus lietuvių kalbos programą.

41. 2018-2019 mokslo metais skiriamos ugdymo valandos, kai ugdymo valandos trukmė 1 klasėje – 35 min., 2–4 klasėse – 45 min.:

|  |  |  |  |
| --- | --- | --- | --- |
| Dalykai | 1–2 klasės | 3–4 klasės | Iš viso skiriama ugdymo valandų |
| Dorinis ugdymas (tikyba) | 70 | 70 | 140 |
| Lietuvių kalba | 525 | 490 | 1015 |
| Gimtoji kalba (lenkų) \* | 490 | 490 | 980 |
| Lietuvių kalba\* | 315 | 350 | 665 |
| Užsienio kalba (anglų) | 70 | 140 | 210 |
| Matematika | 315 (280\*) | 315 | 630 (595\*) |
| Pasaulio pažinimas | 140 | 140 | 280 |
| Dailė ir technologijos | 140 | 140 (105\*) | 280 (245\*) |
| Muzika | 140 | 140 | 280 |
| Kūno kultūra | 175 | 210 (175\*) | 385 (350\*) |
| Valandos, skiriamos mokinių ugdymo(si) poreikiams tenkinti | 70(35\*) | 105 (70\*) | 175 (105\*) |
| Iš viso Bendrajai programai įgyvendinti | 1645/ 1855\* | 1750 /1995\* | 3395/ 3850\* |
| Neformaliojo švietimo valandos | 140 | 140 | 280 |

Pastaba:

\*Mokykloje, kurios nuostatose (įstatuose) įteisintas mokymas tautinės mažumos kalba.

42. Bendrosios programos ugdymo dalykams skiriant ugdymo valandas per savaitę:

|  |  |  |  |  |
| --- | --- | --- | --- | --- |
| Dalykai | Dalyko savaitinių ugdymo valandų skaičius | | | |
| 1 klasė | 3 klasė | 2-4 klasės | Pradinio ugdymo programa  (1–4 klasės) |
| Dorinis ugdymas (tikyba) | 1 | 1 | 0-**1**-0 | 4 (3 t.) |
| Gimtoji kalba (lenkų) | 7 | 7 | 4-**3**-5 | 28 (26 t.) |
| Lietuvių kalba | 4 | 5 | 4-1-4 | 19 (18 t.) |
| Užsienio kalba (anglų) | - | 2+1\* | 1-**1**-1+1\* | 6 (5 + 2\* t.) |
| Matematika | 4 | 4 | 2-**2**-3 | 17 (15 t.) |
| Pasaulio pažinimas | 2 | 2 | 1-**1**-1 | 8 (7 t.) |
| Dailė ir technologijos | 2 | 2 | 1-**1**-0 | 7 (6 t.) |
| Muzika | 2 | 2 | 0-**2**-0 | 8 (6 t.) |
| Kūno kultūra | 3 | 2 | 0-**2**-0 | 10 (7 t.) |
| Privalomų ugdymo valandų skaičius mokiniui | **25** | **27** | 27**-40-**28+1\* | **107 (93 t.)** |
| Valandos, skiriamos mokinių ugdymo (si) poreikiams tenkinti |  | 1\* | 0-**0**-1\* | 3\*(2\* t.) |
| Neformalusis švietimas | 2 | 2 | 1-**0**-1 | 8 (6 t.) |
| **Iš viso:** | **27** | **29+1\*** | 28**-40-**29+1\* | **115 (99 + 2\* t.)** |

Pastabos:

\*Mokykloje, kurios nuostatuose (įstatuose) įteisintas mokymas tautinės mažumos kalba;

\*\*Valandų, skiriamų mokinių ugdymo(si) poreikiams tenkinti, skaičius nurodytas 1–4 klasėms (keturioms klasėms) bendrai, esant daugiau klasių komplektų, atitinkamai didėja ir šių valandų skaičius.

43. Valandos mokinių ugdymo(si) poreikiams tenkinti skiriamos, įvertinus mokinių ugdymosi poreikius, atsižvelgiant į mokyklos iškeltus ugdymo prioritetus, spręstinas ugdymo problemas. Valandos naudojamos skiriant po 1 pamoką užsienio (anglų) kalbai 3 ir 4 klasėje.

44. Ugdymo valandų skaičių klasei per savaitę sudaro: privalomų ugdymo valandų skaičius visiemsklasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti.

45. Ugdymo valandos, nurodytos Bendrojo ugdymo plano 22, 23 punktuose, numatytos Bendrajai programai įgyvendinti, mokyklai ugdymo procesą organizuojant grupinio mokymosi forma kasdieniu ar nuotoliniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas).

46. Ugdymo procesas gali būti organizuojamas pamoka ir kitomis mokymosi organizavimo formomis:

46.1. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinti Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“;

46.2. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinės dirbtuvės, projektai ir kt.), derinant Bendrosios programos ugdymo dalykų ir neformaliojo švietimo programų turinį:

46.2.1. ugdymo procesas gali būti skirstomas į įvairios nepertraukiamos trukmės ugdymo periodus;

46.2.2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek mokykla gali skirti laiko neformaliojo švietimo programoms įgyvendinti;

46.2.3. mokiniui, kuris mokosi pagal pradinio ugdymo programą, pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Vadovaujantis 2018-06-27 Mokytojų tarybos posėdžio protokolo Nr. 1.6-4 nutarimu priimtas sprendimas, kad pažintinei bei kultūrinei veiklai per mokslo metus skiriama ne mažiau kaip 10 dienų, atsižvelgiant į pradinio ugdymo bendrojoje programoje numatytą turinį ir pasiekimus, mokinių amžių. Veikla siejama ne tik su mokyklos ugdymo tikslais, bet ir su mokinių mokymosi poreikiais. Ši veikla organizuojama ne tik mokykloje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose.

47. Ugdymo procesas organizuojamas ne tik mokykloje, bet ir už jos ribų (muziejuose, parkuose, artimiausioje gamtinėje aplinkoje ir pan.).

48. Ugdymą organizuojant tiek pamoka, tiek kitomis mokymosi organizavimo formomis, įgyvendinamas ir dalykų programų, ir integruoto ugdymo turinys.

49. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**TREČIASIS SKIRSNIS**

**BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS**

50. Ugdymo dalykų programų įgyvendinimas:

50.1. Dorinis ugdymas:

50.1.1. tėvai (globėjai) pasirinko vieną iš siūlomų dorinio ugdymo dalykų - katalikų tikybą;

50.1.2. dorinio ugdymo dalyką mokiniui galima keisti kiekvienais mokslo metais atsižvelgiant į tėvų (globėjų) prašymą.

50.2. Kalbinis ugdymas:

50.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

50.2.2. lietuvių kalbos dalykas yra pradinio ugdymo programos sudedamoji dalis ir jo mokoma:

50.2.2.1. pagal Lietuvos Respublikos švietimo ir mokslo ministro patvirtintą lietuvių kalbos ugdymo programą;

50.2.2.2. skiriant mokyklos ugdymo plano 43 punkte nurodytas ugdymo valandas;

50.2.2.3. lietuvių kalbos pradinio ugdymo programoje mokoma(si) integruotai:

50.2.2.3.1. suderinus mokymo(si) laiką ir turinio apimtis į pradinio ugdymo dalykus, mokomus gimtąja (lenkų) kalba, integruojami lietuvių kalbos mokymo fragmentai;

50.2.2.3.2. siekiant dvikalbio ugdymo nuoseklumo, Bendrosios programos pasaulio pažinimo temos, susijusios su Lietuvos istorija, geografija, kultūra, mokomos lenkų ir lietuvių kalba;

50.2.3. gimtosios kalbos (lenkų) mokymas(is): gimtosios kalbos (lenkų) mokoma pagal Lietuvos Respublikos švietimo ir mokslo ministro patvirtintą gimtosios kalbos programą;

50.2.4. užsienio kalbos (anglų) mokymas:

50.2.4.1. užsienio kalbos (anglų) mokoma(si) antraisiais–ketvirtaisiais pradinio ugdymo programos metais;

50.2.4.2. užsienio kalbai mokyti visose 2–4 klasėse skiriama po 2 ugdymo valandas per savaitę.

50.3. Socialinis ir gamtamokslinis ugdymas:

50.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Organizuojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas planuojamas tyrinėjimams palankioje aplinkoje, natūralioje gamtinėje (parke, miške, prie vandens telkinio ar pan.) aplinkoje, laboratorijose;

50.3.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (lankantis visuomeninėse, bendruomenių, kultūros institucijose ir pan.).

50.4. Matematinis ugdymas:

50.4.1. organizuojant matematinį ugdymą vadovaujamasi Bendrosios programos matematikos dalyko programa, nacionalinių bei tarptautinių mokinių pasiekimų tyrimų rekomendacijomis. 20 procentų pamokų organizuojama naudojant informacines komunikacines technologijas, skaitmenines mokomąsias priemones.

50.5. Kūno kultūra:

50.5.1. kūno kultūrai skiriamos 2 ugdymo valandos per savaitę, sudarytos sąlygos mokiniams ne mažiau kaip 1 valandą per savaitę lankyti aktyvaus judėjimo pratybas mokykloje ir kitose neformaliojo švietimo įstaigose;

50.5.2. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuojamos judriosios pertraukos ir fiziniam aktyvinimui skirtos veiklos.

50.6. Meninis ugdymas (dailė ir technologijos, muzika, šokis, teatras):

50.6.1. technologiniam ugdymui skiriama ne mažiau kaip 1/3 dailės ir technologijų dalykui skiriamo laiko, nurodyto Bendrojo ugdymo plano 22, 23 punktuose;

50.6.2. atsižvelgiant į mokyklos bendruomenės meninio ugdymo poreikius ir mokyklos galimybes mokykloje:

50.6.2.1. viena iš meninio ugdymo sričių yra teatras. Teatro mokoma taikant jo elementus per įvairių dalykų pamokas ir neformaliojo švietimo veiklas;

50.6.2.2. įgyvendinama šokio programa, skiriamos ugdymo valandos iš neformaliojo švietimo valandų.

51. Mokiniai, kurie mokosi pagal neformaliojo vaikų švietimo ir formalųjį švietimą papildančio ugdymo programas (dailės, muzikos, sporto) neatleidžiami nuo atitinkamo privalomojo dalykosavaitinių pamokų (ar jų dalies) lankymo.

52. Integruojamųjų, prevencinių ir kitų ugdymo programų įgyvendinimas:

52.1. Į Bendrosios programos ugdymo dalykų programų turinį integruojama:

52.1.1. bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

52.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159.

52.1.3. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941:

52.1.3.1. integruojama į dorinį ugdymą, kūno kultūrą, pasaulio pažinimą, dailę ir technologijas**,** klasės vadovų veiklas;

52.1.3.2. programos tema įrašoma šalia pamokos temos ir dar kartą ji pakartojama skiltyje *Pastabos* šalia nurodant *Sveikatos ir lytiškumo bei rengimo šeimai bendroji programa*;

52.1.3.3. temų, integruojamų į mokomųjų dalykų programų turinį, apskaita vykdoma elektroniniame dienyne.

52.1.3.4. klasių vadovai nurodytas temas įtraukia į auklėjamosios klasės veiklos planus;

52.1.3.5. temos ir turinys pildomas elektroniniame dienyne klasės vadovui skirtoje skiltyje.

52.1.4. mokyklos pasirinkta prevencinė programa. Mokykla Specialiosios pedagogikos ir psichologijos centro direktoriaus įsakymu „Dėl mokyklų, dalyvaujančių Olweus programos VII-ame vykdymo etape, sąrašo tvirtinimo (2018 m. birželio 6 d. Nr. (1.3)V-46, Vilnius) yra įtraukta į Olweus patyčių ir smurto prevencijos programos vykdymą. Mokykla dalyvauja ilgalaikėje sveikos gyvensenos ugdymo programoje „Sveikatiada“, kuri suteikia vaikams žinių ir praktinių įgūdžių apie sveikatą, mitybą ir fizinį aktyvumą, įgyvendinant per neformaliojo vaikų švietimo veiklas, klasių vadovų veiklas, prieš pamokas, per pertraukas. Mokykla sudaro sąlygas kiekvienam mokiniui dalyvauti nuoseklioje ir ilgalaikėje prevencinėje programoje, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V- 190 „Dėl Smurto prevencijos įgyvendinimo mokyklose rekomendacijų patvirtinimo“;

52.1.5. etninės kultūros ugdymas;

52.1.6. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

52.1.7. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“.

52.2. Mokytojas, formuodamas klasės mokinių ugdymo turinį, numato ugdymo dalykus, į kuriuos integruojamas Sveikatos ir lytiškumo ugdymo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.

**KETVIRTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

53. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa.

54. Mokytojas, planuodamas mokinių ugdymosi pasiekimus ir vertinimą, vadovaujasi mokyklos Mokinių pažangos ir pasiekimų vertinimo tvarkos aprašu, patvirtintu 2017 m. birželio 20 d. direktoriaus įsakymu Nr. 1.3-56 V. Numatydamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar jungtinės grupės ikimokyklinio ugdymo auklėtojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

55. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas:

55.1. formuojamasis ugdomasis vertinimas atliekamas nuolat ugdymo proceso metu teikiant mokiniui informaciją (dažniausiai žodžiu, o prireikus ir raštu, t.y. parašant komentarą) apie jo mokymosi eigą, pasiekimus ar nesėkmes;

55.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo pradžioje ir pabaigoje, siekiant nustatyti esamą padėtį. Atsižvelgiant į mokinio pasiekimus ir padarytą pažangą, numatomos tolesnio mokymosi galimybės:

55.2.1. atsižvelgiant į tai, ką norima įvertinti (vertinimo tikslas), taikomi įvairūs diagnostinio vertinimo būdai: projektiniai, kontroliniai darbai, testai. Per dieną neturėtų būti atliekamas daugiau kaip vienas diagnostinis darbas;

55.2.2. informacija apie mokymosi pasiekimus (kontrolinių darbų, testų ir kitų užduočių) atlikimą mokiniams ir tėvams (globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

55.2.3. pasirinktas vertinimo informacijos kaupimo būdas – elektroninis dienynas;

55.3. apibendrinamasis sumuojamasis vertinimas atliekamas ugdymo laikotarpio ir pradinio ugdymo programos pabaigoje. Trimestro ugdymo laikotarpio mokinių pasiekimai apibendrinami vertinant mokinio per mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius, ir įrašomi:

55.3.1. elektroniniame dienyne:

55.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui, nepasiekusiam patenkinamo pasiekimų lygio, įrašoma „nepatenkinamas“;

55.3.1.2. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p. p.“ arba „n. p.“;

55.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, ir specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p. p.“ arba „n. p.“.

55.4. Mokiniui, nepasiekusiam mokymosi pažangos, mokslo metų pabaigoje siūloma mokytojo pagalba, konsultacijos, papildomas laikas mokymosi spragoms pašalinti.

**PENKTASIS SKIRSNIS**

**NEFORMALIOJO** **VAIKŲ** **ŠVIETIMO** **ORGANIZAVIMAS**

56. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą  meninę, sportinę, techninės kūrybos ar kitą veiklą.

57. Neformaliajam švietimui 1–4 klasėms ugdymo valandų skaičius per mokslo metus nurodomas  Bendrojo ugdymo plano 22 punkte. Šios valandos naudojamos tik neformaliojo švietimo programoms įgyvendinti.

58. Mokykla (Mokytojų tarybos 2018-06-27 posėdžio protokolas Nr. 1.6-4), įvertinusi ateinančiųjų mokslo metų mokinių neformaliojo švietimo poreikius ir atsižvelgdama į juos, siūlo neformaliojo švietimo programas.

59. Neformaliojo švietimo grupėje mokyklos vadovas, suderinęs su Mokyklos taryba (2018-06-22 Mokyklos tarybos protokolo Nr. 1.5-3) bei atsižvelgdamas į turimų mokymui skirtų lėšų dydį, nustatė 5 mokinių skaičių. Neformaliojo vaikų švietimo programose dalyvaujantys mokiniai registruojami Mokinių registre.

60. Neformalusis vaikų švietimas vykdomas ir mokinių atostogų metu.

61. Neformalusis vaikų švietimas organizuojamas ne tik mokykloje, bet ir už jos ribų, numatant veiklų intensyvumą, periodiškumą, trukmę, išlaikant klasei Bendrojo ugdymo plano 22 punkte numatytą valandų skaičių per mokslo metus. Neformaliajam švietimui 1–4 klasėse skiriamos 210 valandos per mokslo metus (6 valandos per savaitę):

|  |  |  |  |  |
| --- | --- | --- | --- | --- |
| **Eil. Nr.** | **Neformaliojo švietimo užsiėmimo pavadinimas** | **Valandų sk.** | **Klasė** | **Mokytojo v., pavardė** |
| 1. | Dainų ir šokių ansamblis  ,,Tęcza“ („Vaivorykštė“):   * pradinių klasių šokių būrelis; * pradinių klasių choras. | 1  1 | 1-4 | L. Kieras |
| 2. | Lenkų kalbos būrelis „Linksmoji ortografija“ | 1 | 2-4 | V. Naumovič |
| 3. | Stalo teniso - tinklinio būrelis. | 1 | 2-4 | R. Gžybovski |
| 4. | Teatro būrelis „Šypsenėlė“ | 1 | 2 | E. Lavrukaitienė |
| 5. | Matematikos būrelis „Matematika mažiesiems“ | 1 | 3-4 | L. Kašėtienė |
|  | **Iš viso:** | **6 val.** |  |  |

**ŠEŠTASIS SKIRSNIS**

**IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS**

62. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo dalyko ar visų Bendrosios programos dalykų nuotoliniu mokymo proceso organizavimo būdu švietimo ir mokslo ministro nustatyta tvarka.

**SEPTINTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

63. Jungiamos dvi klasės – 2 ir 4 kl. 2 klasėje – 4 mokiniai, 4 klasėje – 7 mokiniai.

64. Atsižvelgiant į Bendrojo ugdymo plano 27.3 punktą, jungtiniam pradinių klasių komplektui skiriama 30 valandų per savaitę.

65. 2/4 jungtinės klasės komplektui skiriamos 2 neformaliojo švietimo pamokos.

**AŠTUNTASIS SKIRSNIS**

**MOKINIŲ MOKYMO NAMIE ORGANIZAVIMAS**

66. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas) ir Bendrąjį ugdymo planą.

**DEVINTASIS** **SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

67. Mokiniams, kurie mokosi pagal Bendrąją programą, ją pritaikius, ugdymo planas sudaromas, vadovaujantis Bendrojo ugdymo plano 23, 24 punktuose dalykų programoms įgyvendinti nurodytu ugdymo valandų skaičiumi.

68. Mokykloje nesant specialiojo pedagogo kiekvienam specialiųjų ugdymosi poreikių turinčiam mokiniui, kuriam mokyklos Vaiko gerovės komisija nustatytu laikotarpiu rekomenduoja papildomą pedagoginę pagalbą, skiriama 1-2 valandos per savaitę individualioms konsultacijoms, kurias teiks mokyklos mokytojai.

69. 2018-2019 m. m. pradinėse klasėse pagal specialiąją programą ugdomi du mokiniai: 3 klasėje – 1 mokinys, 4 klasėje – 1 mokinė.

**V SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**MOKSLO METŲ TRUKMĖ. UGDYMO ORGANIZAVIMAS**

70. Ugdymo organizavimas 5–10 klasėse 2018–2019 mokslo metais:

70.1. Mokslo metų ir ugdymo proceso pradžia – **2018 m. rugsėjo 3 d.**

70.2. Ugdymo proceso trukmė 5–10 klasių mokiniams – **185 ugdymo dienos.**

70.3. Ugdymo procese skiriamos atostogos:

|  |  |  |  |
| --- | --- | --- | --- |
| Atostogos | Nuo | Iki | Pamokos prasideda |
| Rudens 1-10 kl. | 2018-10-29 | 2018-11-02 | 2018-11-05 |
| Žiemos (Kalėdų) 1-10 kl. | 2018-12-27 | 2019-01-02 | 2019-01-03 |
| Žiemos 1-10 kl. | 2019-02-18 | 2019-02-22 | 2017-02-25 |
| Pavasario (Velykų) 1-10 kl. | 2019-04-23 | 2019-04-26 | 2019-04-29 |
| Vasaros 1-4 kl. | 2019-06-10 | 2019-08-31 | 2019-09-01 |
| Vasaros 5-10 kl. | **2019-06-25** | 2019-08-31 | 2019-09-01 |
| **Pastabos:**  \* 10 kl. mokiniams į atostogų laiką neįskaitomos dienos, kai jie laiko pagrindinio ugdymo pasiekimų patikrinimą švietimo ir mokslo ministro nustatytu laiku. | | | |

70.4. Vadovaujantis 2018-06-19 Mokyklos tarybos posėdžio protokolo Nr. 1.5-3 nutarimu, vasaros atostogos skiriamos pasibaigus ugdymo procesui - nuo birželio 25 d.

71. Mokykla ugdymo procesą skirsto trimestrais.

72. Mokykla nustatė ugdymo laikotarpių trukmę:

I trimestras – rugsėjo 3 d. – lapkričio 30 d.

II trimestras – gruodžio 3 – vasario 28 d.

III trimestras – kovo 1 d.- birželio 21 d.

73. Mokytojų tarybos posėdyje (2018-06-19Mokytojų tarybos posėdžio protokolas Nr. 1.5-3) priimtas sprendimas dėl 2018–2019 mokslo metų 15 ugdymo dienų organizavimo: 10 dienų siūloma kartoti neįsisavintas temas, atlikti diagnostinius testus, taisyti ugdymosi spragas ir vykdyti pažintinę, kultūrinę, sportinę, praktinę, socialinę, prevencinę ir kt. veiklą. Trakų rajono savivaldybės siūlymu **5 dienas** skirti valstybinių švenčių minėjimams, Mokytojo dienai, Šeimos šventei, Velykų rekolekcijoms.

74. Pagrindinė ugdymo proceso organizavimo forma – pamoka.

75. Vadovaudamasis mokyklos ekstremalių situacijų valdymo planu mokyklos direktorius, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, priima sprendimus dėl ugdymo proceso koregavimo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius. Mokyklos vadovas apie priimtus sprendimus dėl ugdymo proceso koregavimo informuoja Trakų rajono savivaldybę.

76. Jei oro temperatūra – 20 laipsnių šalčio ar žemesnė, į mokyklą gali nevykti 5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos elektroniniame dienyne. Šios dienos įskaičiuojamos į ugdymo dienų skaičių.

**ANTRASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS MOKYKLOJE**

77. Mokykla, įgyvendindama priešmokyklinio, pradinio ir pagrindinio ugdymo programą, sudaro sąlygas mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Mokykloje mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia mokyklos vaiko gerovės komisija, kuri vadovaujasi Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“.

78. Mokykla, įgyvendindama mokyklos ugdymo turinį, organizuoja kryptingas sveikos gyvensenos stiprinimo ir prevencines veiklas, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Mokykla Mokytojų tarybos posėdyje (2017-06-20, protokolo Nr. 1.6-4) priėmė sprendimą dalyvauti Vaiko emocijų išraiškos kontrolės (VEIK) ugdymo programoje, ugdančioje emocines kompetencijas, ir ilgalaikėje sveikos gyvensenos ugdymo programoje „Sveikatiada“, kuri suteikia vaikams žinių ir praktinių įgūdžių apie sveikatą, mitybą ir fizinį aktyvumą, įgyvendinant per neformaliojo vaikų švietimo veiklas, klasių vadovų veiklas, prieš pamokas, per pertraukas. Mokykla sudaro sąlygas kiekvienam mokiniui nuolat jose dalyvauti.

79. Mokykla sudaro galimybes mokiniui kiekvieną dieną – prieš pamokas ar/ir tarp pamokų užsiimti fiziškai aktyvia veikla, kuri praplečia kūno kultūros pamokų turinį. 2017-06-20 Mokytojų tarybos posėdyje protokolo Nr. 1.6-5 mokykla priėmė sprendimą sudaryti sąlygas 1-4 kl. mokiniams per ilgąją 20 min. pertrauką užsiimti fiziškai aktyvia veikla, per kitas pertraukas - sportuoti sporto salėje. Po pamokų mokiniai gali sportuoti neformaliojo švietimo būreliuose.

80. Mokykla, įgyvendindama mokyklos ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinti Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

81. Į mokyklos ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa). Vadovaudamasi 2017-06-20 Mokytojų tarybos posėdžio protokolo Nr. 1.6-4 nutarimu, mokykla priėmė sprendimą programą integruoti į dalykų turinį, įgyvendinti per neformaliojo švietimo veiklas.

**TREČIASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

82. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formaliąsias socialinio ugdymo pamokas (istorija, geografija, pilietinis ugdymas) su neformaliosiomis praktinėmis veiklomis:

82.1. pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, turi galimybes gilinti savo žinias, tobulinti pažintines kompetencijas ir ugdytis vertybines nuostatas;

82.2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose. Šios veiklos padeda mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

82.3. padedančiomis mokiniams ugdytis medijų ir informacinį raštingumą;

82.4. socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdytis praktines socialines kompetencijas, įgyjant realios globos patirties.

83. Mokiniui, kuris mokosi:

83.1. pagal pagrindinio ugdymo programą, pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Vadovaudamasi 2017-06-20 Mokytojų tarybos posėdžio protokolo Nr. 1.6-4 nutarimu, mokykla priėmė sprendimą šiai veiklai per mokslo metus skirti ne mažiau **nei 5 ugdymosi dienas**. Pažintinė kultūrinė veikla organizuojama vadovaujantis mokyklos Mokinių pažintinės, kultūrinės meninės, kūrybinės, sportinės, praktinės, prevencinės veiklos organizavimo tvarkos aprašu, patvirtintu mokyklos direktoriaus 2017-06-20 įsakymu Nr. 1.3-57 V.

83.2. Mokykloje vykdoma pažintinė ir kultūrinė, sportinė, praktinė, socialinė, prevencinė ir kt. veikla sudaro formuojamo mokyklos ugdymo turinio dalį. Ši veikla siejama su mokyklos ugdymo tikslais, mokinių mokymosi poreikiais ir organizuojama mokykloje ir už jos ribų. Pažintinei ir kultūrinei veiklai, kuri organizuojama nuosekliai per visus mokslo metus įvairiose mokymosi aplinkose, muziejuose, mokyklos ugdymo plane per mokslo metus skiriama 10 mokymosi dienų. Mokykla nustatytu laiku **(2018-06-19 pritarė Mokyklos taryba, protokolas Nr. 1.5-3 ) numato tokią veiklą:**

|  |  |  |
| --- | --- | --- |
| **Eil. nr.** | **Veiklos pobūdis, renginiai** | **Vykdymo laikas** |
| 1. | **Kultūrinė:** spektaklių, kino filmų, parodų peržiūros, aptarimai ir kt. veikla. | Per 2018/2019 mokslo metus |
| 2. | **Sportinė:** lengvosios atletikos, tinklinio, stalo teniso varžybos, sporto šventės ir kt. |
| 3. | **Edukacinė:** ekskursijos, etnokultūriniai renginiai, pamokos muziejuose, bibliotekose ir kt. netradicinėse erdvėse. |
| 4. | **Prevencinė:** Tolerancijos diena,Tarptautinės prevencinės programos **Olweus** **įgyvendinimas** ir kt. veikla. |
| 5. | **Socialinė-pilietinė:** pilietiškumo akcijos, atstovavimas mokyklai rajoniniuose ir respublikiniuose renginiuose, darbas mokyklos savivaldoje, pavasarinė akcija „Darom”, gerumo ir labdaros akcijos ir kt. |
| 6. | **Kūrybinė:** projektai, dalyvavimas konkursuose, Kūrybinės partnerystės, Jaunųjų tyrėjų dienos ir kt. |

83.3. pagal pagrindinio ugdymo programą privaloma socialinė-pilietinė veikla, kuriai skiriama ne mažiau kaip 10 valandų (pamokų) per mokslo metus. Socialinė-pilietinė veikla organizuojama vadovaujantis Mokinių socialinės-pilietinės veiklos organizavimo tvarkos aprašu, patvirtintu mokyklos direktoriaus 2017-06-20 įsakymu Nr. 1.3-60 V. Socialinė-pilietinė veikla fiksuojama dienyne. Mokiniai savo socialinės-pilietinės veiklos įrodymus kaupia patys, pildydami socialinės-pilietinės veiklos kortelę.

**KETVIRTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

84. Mokykla, planuodama ugdymo procesą, vadovaujasi Mokinių mokymosi krūvio reguliavimo tvarkos aprašu, patvirtintu 2017-06-20 direktoriaus įsakymu Nr. 1.3-61 V (pritarta 2017-06-20 Mokytojų tarybos posėdyje, protokolo Nr. 1.6-4). Siekiant tausoti mokinio sveikatą, mokykloje atliekama nuosekli mokinių mokymosi krūvio stebėsena. Mokiniui mokymosi krūvis per savaitę paskirstytas proporcingai.

85. Mokiniui, kuris mokosi pagal pagrindinio ugdymo programą, negali būti daugiau kaip 7 pamokos per dieną.

86. Mokykla užtikrina, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę. Kontroliniai darbai nerašomi po ligos, atostogų, šventinių dienų.

87. Mokykla užtikrina, kad namų darbai:

87.1. atitiktų mokinio galias;

87.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

87.3. nebūtų užduodami atostogoms;

87.4. nebūtų skiriami dėl įvairių priežasčių neįvykusių pamokų turiniui įgyvendinti.

88. Mokykloje, esant mokinių, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti mokykloje, steigiant prailgintos dienos grupę.

89. Suderinus su mokinių tėvais (globėjais, rūpintojais) 5–8 ir 10 klasių mokiniams skiriamas didesnis už minimalų privalomų pamokų skaičius pasirenkamųjų dalykų moduliams.

90. Mokinių, kurie mokosi pagal pagrindinio ugdymo programą, maksimalus pamokų skaičius per savaitę neviršija 10 procentų minimalaus mokiniui skiriamų pamokų skaičiaus, nurodyto Bendrųjų ugdymo planų 124 punkte.

91. Mokymosi pagalbai mokiniams skiriamos trumpalaikės ar ilgalaikės konsultacijos. 7-10 kl. mokiniams skirtas vienos valandos neformalaus ugdymo fizikos-matematikos būrelis. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniame dienyne ar kitais būdais informuojami apie mokiniui siūlomą suteikti mokymosi pagalbą, apie mokinio daromą pažangą.

92. Mokiniai, kurie yra nacionalinių ar tarptautinių olimpiadų, konkursų per einamuosius mokslo metus nugalėtojai, nuo dailės, muzikos, šokio, kūno kultūros ar nuo kitų dalykų pamokų neatleidžiami.

93. Vadovaujantis 2017-06-20 Mokytojų tarybos posėdžio protokolo Nr.1.6-4 nutarimu, mokiniai, lankantys sporto ar meno mokyklas, nuo atitinkamų menų ar sporto srities dalykų pamokų neatleidžiami.

**PENKTASIS SKIRSNIS**

**MOKINIŲ MOKYMOSI PASIEKIMŲ IR PAŽANGOS VERTINIMAS**

94. Mokinių mokymosi pasiekimų ir pažangos vertinimas yra mokyklos ugdymo turinio dalis ir dera su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

95. Mokykla, vadovaudamasi Bendrųjų ugdymo planų 44 punkte nurodytais teisės aktais ir mokyklos susitarimais, parengė Mokyklos mokinių pasiekimų ir pažangos tvarkos aprašą, patvirtintą mokyklos vadovo 2017 m. birželio 20 d. įsakymu Nr. 1.3-56 V, kuris paskelbtas mokyklos internetinėje svetainėje ir elektroniniame dienyne.

96. Mokytojų tarybos posėdyje (2017-06-20, protokolo Nr. 1.6-5) priimti sprendimai:

96.1. mokinių pasiekimams ir pažangai vertinti ir įsivertinti naudojami pažymiai (10 balų vertinimo sistema), komentarai, kaupiamieji taškai, aplankas (e. portfelis, e. aplankas), mokymosi pasiekimų aprašai, mokinio charakteristikos, mokinio sėkmės istorijos, į(si)vertinimas, aprašomasis vertinimas. Įvertinimai įskaitomi į atitinkamo dalyko pasiekimų įvertinimą;

96.2. tikybos, žmogaus saugos dalykų mokinio pasiekimus vertinti įrašais „įskaityta“, „neįskaityta“.

97. Mokytojai, švietimo pagalbos specialistai, planuodami mokinių, pradedančių mokytis pagal pagrindinio ugdymo programą, ugdymo organizavimą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją ir standartizuotų testų bei diagnostinių testų rezultatus.

98. Pagrindinio ugdymo procese vyrauja mokytis padedantis vertinimas – formuojamasis vertinimas, kurio paskirtis - padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku, siekiant pagerinti mokinio pasiekimus. Formuojamasis vertinimas rodo, ką konkrečiai mokiniai geba, yra pasiekę ir ko dar turi pasiekti ar tobulinti, mokiniai mokomi vertinti kitus ir patys įsivertinti.

99. Mokykla diegia individualios mokinio pažangos stebėjimo sistemą ir tam naudoja turimus duomenis: nacionalinių mokinių pasiekimų patikrinimų, diagnostinių testų, PUPP rezultatus. Mokinio individuali pažanga stebima vadovaujantis mokyklos Mokinių asmeninės pažangos stebėjimo, fiksavimo ir pagalbos mokiniui teikimo tvarkos aprašu, patvirtintu 2017-01-06 direktoriaus įsakymu Nr.1.3-7 V.

Individualios mokinio pažangos paskirtis – stebėti, ar mokinio įgytų kompetencijų lygis optimalus, atitinkantis jam keliamus tikslus ir jo individualias galias, siekius bei patirtį, ar mokinys nuolat ir nuosekliai išmoksta naujų ir sudėtingesnių dalykų, įgyja naujų gebėjimų, tvirtesnių vertybinių nuostatų; ieškoti būdų, kaip skatinti mokinio savistabą, atkaklumą, savo veiklos/ mokymosi į (si)vertinimą ir tobulinimą.

Individualios mokinio pažangos vertinime dalyvauja pats mokinys, jo tėvai (globėjai, rūpintojai), ugdantys mokytojai ir kiti švietimo specialistai. Atsižvelgiant į vertinimo informaciją, koreguojamas mokinio mokymasis.

100. Diagnostiniu vertinimu nustatomi mokinio pasiekimai ir pažanga, kad būtų galima tikslingai planuoti tolesnį mokymąsi, suteikti mokymosi pagalbą sunkumams įveikti. Mokinio pasiekimų diagnostinis vertinimas mokykloje atliekamas reguliariai, pagal mokymo(si) logiką, aiškius vertinimo kriterijus, mokyklos susitarimus. Mokyklos metodinių grupių posėdžiuose susitarta, kad diagnostinio vertinimo metu mokinio pasiekimai vertinami pažymiais. Gauta informacija remiamasi analizuojant mokinių pažangą ir poreikius, keliant tolesnius mokymo ir mokymosi tikslus.

101. Mokinių pasiekimai baigiantis ugdymo laikotarpiui apibendrinami atsižvelgiant į bendrosiose programose pateiktus mokinių pasiekimų lygių požymių aprašymusir įvertinami 10 balų sistemos pažymiais ar įrašu „įskaityta“, „neįskaityta“ arba „atleista“. Įrašas „atleista“ įrašomas, jeigu mokinys yra atleistas atsižvelgiant į gydytojo rekomendaciją ir mokyklos direktoriaus įsakymą. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

102. Trimestro pabaigoje mokinio ugdymo pasiekimus/rezultatus apibendrina ir fiksuoja jį ugdęs dalyko mokytojas arba kitas teisės aktais nustatytas asmuo, atsižvelgdamas į atitinkamame ugdymo laikotarpyje gautus įvertinamus, susietus su numatytais pasiekimais bendrosiose programose. Vertinimo kriterijai mokinio pasiekimams įvertinti susiejami su bendrosiose programose konkretaus dalyko aprašytais vertinimo aprašais ir žinomi besimokančiajam.

103. Jeigu mokinys:

103.1. neatliko mokyklos numatytos vertinimo užduoties (kontrolinio darbo ar kt.), mokykla numato laiką, per kurį jis turi atsiskaityti, ir suteikia reikiamą mokymosi pagalbą iki atsiskaitymo dienos. Jeigu mokinys ugdymo laikotarpiu per mokyklos numatytą laiką neatsiskaitė ir nepademonstravo pasiekimų, numatytų Pagrindinio ugdymo bendrosiose programose, jo pasiekimai prilyginami žemiausiam 10 balų sistemos įvertinimui „labai blogai“;

103.2. neatliko mokyklos numatytu laiku vertinimo užduočių (kontrolinių darbų ir kt.) dėl svarbių, mokyklos vadovo pateisintų priežasčių (pavyzdžiui, ligos), ugdymo laikotarpio pabaigoje fiksuojamas įrašas „atleista“. Tokiais atvejais mokiniams, sugrįžusiems į ugdymo procesą, suteikiama reikiama mokymosi pagalba.

104. Mokykla Nacionaliniame mokinių pasiekimų patikrinime dalyvauja Trakų rajono savivaldybės administracijos sprendimu. Mokinio pasiekimų rezultatai neįskaičiuojami į ugdymo laikotarpio (trimestro) įvertinimą.

105. Mokykla apie mokinių mokymosi pažangą ir pasiekimus mokinius ir jų tėvus (globėjus, rūpintojus) informuoja vadovaudamasi Lietuvos Respublikos asmens duomenų teisinės apsaugos įstatymo reikalavimais ir mokyklos Mokinių tėvų informavimo apie vaikų ugdymosi sėkmingumą tvarkos aprašu, patvirtintu 2017-06-20 mokyklos direktoriaus įsakymu Nr. 1.3-58 V.

**ŠEŠTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT PAGRINDINIO UGDYMO PROGRAMĄ**

106. Mokykla sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų.

107. Už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakingas direktoriaus pavaduotojas ugdymui.

108. Mokykla, siekdama gerinti mokinių mokymosi pasiekimus:

108.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi;

108.2. ugdo mokinių pasididžiavimo savo mokykla, mokymusi jausmus;

108.3. ugdo atkaklumą mokantis;

108.4. nuolat aptaria mokinių pasiekimų gerinimo klausimus mokyklos bendruomenėje;

108.5. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka;

108.6. kartu su mokiniu, mokinio tėvais (globėjais, rūpintojais), Vaiko gerovės komisija sprendžia mokinių vėlavimo į pamokas ir jų nelankymo priežastis;

108.7. tobulina mokyklos mokinių pasiekimų ir pažangos vertinimo procesus, itin daug dėmesio skirdama grįžtamajam ryšiui, formuojamajam vertinimui pamokoje, diagnostiniam vertinimui; jais grindžia reikiamus sprendimus dėl įvairių mokinių grupių, klasių mokinių pasiekimų dinamikos, mokytojų ir visos mokyklos indėlio į mokinių pažangą;

108.8. sudaro galimybes mokytojams tobulinti profesines žinias, ypač dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams, berniukams ir mergaitėms;

108.9. skatina mokinius rinktis mokymosi strategijas, padedančias atskleisti kūrybingumą.

109. Mokykla užtikrina ne atsitiktinę, bet sisteminę mokymosi pagalbą, kuri apima: žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

110. Kiekvieno mokinio mokymosi procesas mokykloje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis. Apie atsiradusius mokymosi sunkumus ir galimas jų priežastis informuojami mokyklos švietimo pagalbos specialistai, mokinio tėvai (globėjai, rūpintojai), kartu su jais sprendžiamos žemų mokymosi pasiekimų problemos. Aukščiausius pasiekimus demonstruojantiems mokiniams taip pat siūloma ir suteikiama reikiama mokymosi pagalba: rekomenduojama neformaliojo vaikų švietimo veikla mokykloje ar už mokyklos ribų, skiriamos konsultacijos.

111. Mokykla mokymosi pagalbą teikia kiekvienam mokiniui, kuriam ji reikalinga. Ypač svarbi pagalba šiais atvejais: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus, kitais mokyklos pastebėtais mokymosi pagalbos poreikio atvejais.

112. Mokymosi pagalbos teikimo dažnumas ir intensyvumas priklauso nuo jo reikalingumo mokiniui ir mokančio mokytojo rekomendacijų.

113. Mokykla derina ir veiksmingai taiko mokymosi pagalbos būdus:

113.1. grįžtamąjį ryšį per pamoką; pagal jį nedelsiant koreguojamas mokinio mokymasis, pritaikant tinkamas mokymo(si) užduotis, metodikas ir kt.;

113.2. trumpalaikes ar ilgalaikes konsultacijas, kurių trukmę rekomenduoja mokantis mokytojas ar nustato mokykla pagal mokymosi pagalbos poreikį;

113.3. pačių mokinių pagalbą kitiems mokiniams;

113.4. savanoriškos pagalbos būdus (tėvų, buvusių mokytojų ir kt.), trišalių pokalbių metodiką (mokinys – tėvai – mokytojas).

**SEPTINTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS MOKYKLOJE**

114. Neformalusis vaikų švietimas įgyvendinamas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 ir mokyklos Neformaliojo ugdymo tvarkos aprašą, patvirtintą 2017-06-20 direktoriaus įsakymu Nr. 1.3-59 V. Mokykla sudaro galimybes kiekvienam mokiniui, ypač turinčiam nepalankias socialines, ekonomines, kultūrines sąlygas namuose, turintiems specialiųjų ugdymosi poreikių pasirinkti jo poreikius atliepiančias įvairių krypčių neformaliojo vaikų švietimo programas.

115. Mokykla kiekvienų mokslo metų pabaigoje, bendradarbiaudama su mokyklos mokinių savivaldos institucija, įvertina ateinančių mokslo metų mokinių neformaliojo švietimo poreikius, juos tikslina mokslo metų pradžioje ir, atsižvelgdama į juos, siūlo neformaliojo švietimo programas.

116. Mokykla siūlo mokiniams skirtingų krypčių programas, atitinkančias jų saviraiškos poreikius, padedančius atsiskleisti pomėgiams ir talentams, kurie ugdo savarankiškumą, sudaro sąlygas bendrauti ir bendradarbiauti. Neformaliojo vaikų švietimo programose dalyvaujantys mokiniai registruojami Mokinių registre.

**2018-2019 m. m. siūlomos neformaliojo švietimo programos:**

|  |  |  |  |  |
| --- | --- | --- | --- | --- |
| **Eil. Nr.** | **Būrelio pavadinimas** | **Valandų sk.** | **Klasė** | **Mokytojo**  **v. pavardė** |
| 1. | Dainų ir šokių ansamblis „Tęcza“:   * Solistai * Šokių būrelis | 1  1 | 5-10 | L. Kieras |
| 2. | Chemijos būrelis „Įdomioji chemija” | 1 | 8-10 | V. Kasperavičiūtė |
| 3. | Tinklinis | 2 | 5-10 | A. Kaveckas |
| 4. | Anglų kalbos būrelis | 1 | 5-10 | J. Repčikienė |
| 5. | Stalo teniso būrelis | 1 | 5-10 | R. Gžybovski |
| 6. | Žurnalistikos būrelis „Kuriame mokyklos istoriją“ | 1 | 5-10 | I. Orlova |
| 7. | Estetiškas mokyklos laikraščio apipavidalinimas naudojant IKT technologijas | 1 | 7-10 | B. Lavrukevič |
| 8. | Dailės būrelis „Interjero puošimo detalės“ | 1 | 5-10 | D. Žukienė |
|  | **Iš viso:** | **10** |  |  |

**AŠTUNTASIS SKIRSNIS**

**UGDYMO TURINIO INTEGRAVIMAS**

117. Mokykla, siekdama optimizuoti mokinių mokymosi krūvius, į ugdymo turinį integruoja kelių dalykų turinį, dalykų turinio temas ar problemų sprendimą.

118. Mokykla, išanalizavusi numatomų integruoti programų tikslus, turinį ir ryšį su bendrųjų programų tikslais ir turiniu, atsižvelgdama į mokyklos tikslus ir kontekstą, mokinių poreikius ir bendruomenės susitarimus, priėmė sprendimą įgyvendinti programas integruojant į dalyko ar dalykų ugdymo turinį.

119. Į mokyklos ugdymo turinį integruojama:

119.1. prevencinės ir kitos programos integruojamos į mokomuosius dalykus, klasės vadovo veiklą, neformalųjį švietimą. Programų integravimo principai:

119.1.1. bendrųjų kompetencijų ugdymo programos integruojamos pagrindiniame ugdyme į mokomuosius dalykus tokia tvarka:

119.1.1.1. mokymosi mokytis – į visus mokomuosius dalykus;

119.1.1.2. darnaus vystymosi – į gamtos mokslus, dorinį ir socialinį ugdymą, mokyklos gyvenimą;

119.1.1.3. kultūrinio sąmoningumo – į meninio ugdymo dalykus, kalbas, kūno kultūrą;

119.1.1. 4. komunikavimo - į visus mokomuosius dalykus;

119.1.1.5. sveikatos ir gyvenimo įgūdžių – į gamtamokslinį ugdymą, kūno kultūrą, socialinį ugdymą;

120. prevencinės programos:

120.1. „Gyvenimo įgūdžių ugdymo programa“ (Vilnius. 2004) - 5-8 ir 10 klasėse integruojama į neformalųjį švietimą ir klasės vadovų veiklos programas;

120.2. „Alkoholio, tabako ir kitų psichiką veikiančių medžiagų vartojimo prevencijos programa“, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK–494, integruojama į dalykų pamokas pagal bendrąsias programas ir išsilavinimo standartus, klasės valandėles, popamokinę ir projektinę veiklą, organizuojamus renginius:

120.2.1. 5-8 klasėse ne mažiau kaip 6 val. per mokslo metus;

120.2.2. 9-10 klasėse ne mažiau kaip 6 val. per mokslo metus;

120.3. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941:

120.3.1. integruojama į dorinį ugdymą, technologijas, gamtą ir žmogų, biologiją, kūno kultūrą, informacines technologijas, klasės vadovų veiklas;

120.3.2. programos tema įrašoma šalia pamokos temos ir dar kartą ji pakartojama skiltyje *Pastabos* šalia nurodant *Sveikatos ir lytiškumo bei rengimo šeimai bendroji programa*;

120.3.3. temų, integruojamų į mokomųjų dalykų programų turinį, apskaita vykdoma elektroniniame dienyne.

120.3.4. klasių vadovai nurodytas temas įtraukia į auklėjamosios klasės veiklos planus;

120.3.5. temos ir turinys pildomas elektroniniame dienyne klasės vadovui skirtoje skiltyje.

120.4. „Pagrindinio ugdymo etninės kultūros bendroji programa“, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651, 5-8, 10 klasėse integruojama į istorijos, lietuvių k., pilietiškumo ugdymo, technologijų, geografijos, dailės, fizikos, kūno kultūros dalykus.

120.5. „Žmogaus saugos bendroji programa“, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159, 5-10 klasėse integruojama į dorinį ugdymą, kalbas, matematiką, gamtamokslinį ugdymą, socialinius mokslus, menus, informacines technologijas, technologijas, kūno kultūrą.

120.6. Ugdymo karjerai programos temos 5-8 ir 10 klasėje integruojamos į visų mokomųjų dalykų turinį. Mokytojai dalykininkai teikia informaciją apie savo specialybę bei su ja susijusius dalykus renkantis mokymosi kryptį, skirdami tam ne mažiau kaip 4-6 pamokas per mokslo metus (priklausomai nuo savaitinio dalyko pamokų skaičiaus). Technologijų mokytojai integruoja į ugdymo turinį 8-10 pamokų. Klasės vadovai savo veiklos programose numato ugdymui karjerai 3 veiklas per metus

120.6.1. 7-8 klasėje informacinių technologijų mokymas integruojamas į kitus dalykus pagal tų dalykų bendrąsias ugdymo programas. Integruotų dalykų turinys numatomas ilgalaikiuose dalykų planuose. Siūloma 7 klasėje pirmą pusmetį pamokas skirti informacinių technologijų kursui (apie 50 proc. metinių pamokų), o antrą pusmetį informacinių technologijų mokyti integruotai (skirti 50 proc. pamokų), integravus informacines technologijas į įvairių mokomųjų dalykų pamokas. 8 klasėje – atvirkščiai: pirmą pusmetį informacinių technologijų mokyti integruotai (apie 50 proc. metinių pamokų), o antrą pusmetį pamokas skirti informacinių technologijų kursui.

120.7. 2018-2018 m. m. mokykloje pradedama diegti tarptautinė prevencinė Olweus patyčių programa.

121. Integruojamoji programa dienyne įrašoma skiltyje „Pastabos”. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinys dienyne įrašomas tų dalykų apskaitai skirtose elektroninio dienyno skiltyse ar puslapiuose.

122. Mokykla sudaro sąlygas ir skatina mokinius dalyvauti integruotuose gamtos, socialinių mokslų, matematikos, technologijų, inžinerijos dalykų projektuose ar kitose veiklose, plėtoja neformaliojo ir formaliojo švietimo galimybes integruoti šiuos dalykus ir vykdomomis veiklomis prisideda prie mokslo populiarinimo ir inovacijų kultūros ugdymo.

123. Mokykla analizuoja mokinių pasiekimus ir pažangą mokantis įgyvendinamą integruojamąją programą pasirinktu būdu ir priima sprendimus dėl įgyvendinimo kokybės gerinimo ar tolesnio turinio integravimo, taip pat stebi, kaip mokiniams sekasi pasiekti dalykų bendrosiose programose numatytus rezultatus, ir priima sprendimus dėl tolesnio mokymo organizavimo būdo.

**DEVINTASIS SKIRSNIS**

**DALYKŲ MOKYMO INTENSYVINIMAS**

124. Mokykla organizuodama ugdymo procesą atsižvelgė į mokyklos ir mokinių mokymosi poreikius, galimybes ir, pritarus Mokyklos tarybai (2018-06-27 Mokyklos tarybos posėdžio protokolo Nr. 1.5-4 nutarimu), 2018-2019 m. m. numatė ir laikosi tokių atskirų dalykų mokymo intensyvinimo nuostatų:

124.1. dalykų mokymas per savaitę, pusmetį ir mokslo metus nėra intensyvinamas;

124.2. intensyvinamas dalykų mokymas per dieną: 5-10 kl. mokiniams – lietuvių, užsienio kalbos, matematikos, technologijų. Intensyvinant dalykų mokymą per dieną yra skiriamos po dvi viena po kitos vykstančios pamokos;

124.3. mokyklos nustatytas pamokų skaičius mokiniui per savaitę nėra viršytas;

124.4. besimokantiesiems pagal pagrindinio ugdymo programą intensyvinant dalyko mokymą yra išlaikomas bendras dalykui per dvejus mokslo metus skirtų pamokų skaičius ir neviršijamas maksimalus pamokų skaičius per savaitę, nustatytas atsižvelgiant į Higienos normas.

**DEŠIMTASIS SKIRSNIS**

**UGDYMO DIFERENCIJAVIMAS**

125. Diferencijuotu ugdymu atsižvelgiama į mokinio turimą patirtį, motyvaciją, interesus, siekius, gebėjimus, mokymosi stilių, pasiekimų lygius, nes mokiniui pagal tai pritaikomi mokymosi uždaviniai ir užduotys, ugdymo turinys, metodai, mokymo(si) priemonės, mokymosi tempas, mokymosi aplinka ir gali būti skiriamas nevienodas mokymosi laikas. Diferencijuoto ugdymo tikslas – sudaryti sąlygas kiekvienam mokiniui sėkmingiau siekti individualios pažangos. Juo taip pat kompensuojami brendimo, mokymosi tempo netolygumai, atsirandantys atsižvelgiant į vertikalųjį skirstymą klasėmis pagal mokinių amžių.

126. Diferencijavimas taikomas:

126.1. mokiniui individualiai;

126.2. mokinių grupei:

126.2.1. pasiekimų skirtumams mažinti, gabumams plėtoti, pritaikant įvairias mokymosi strategijas;

126.2.2. tam tikroms veikloms atlikti (projektiniai, tiriamieji mokinių darbai, darbo grupės), sudarant mišrias arba panašių polinkių, interesų mokinių grupes.

127. Mokykla analizuoja, kaip ugdymo procese įgyvendinamas diferencijavimas, individualizavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo. Priimant sprendimus, atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

**VIENUOLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

128. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.

129. Mokykla priima sprendimą dėl mokinio, kuris mokosi pagal pagrindinio ugdymo programą, individualaus plano sudarymo būtinumo. Individualus planas sudaromas mokiniui, kurio pasiekimai žemi, arba mokiniui, kurio pasiekimai aukšti (ypač mokinio, galinčio pasiekti aukščiausią ir aukštą lygmenis, gabumams plėtoti ir gebėjimams ugdyti, jo individualios pažangos siekimui).

130. Siekiant stebėti individualią mokinio pažangą ugdymo procese, individualiame ugdymo plane apibrėžiami individualūs sėkmės kriterijai, numatomas mokinio ir mokinio tėvų (globėjų, rūpintojų) indėlis į mokinio mokymąsi. Individualus ugdymo planas turi būti aiškus ir suprantamas mokiniui ir jo tėvams (globėjams, rūpintojams). Mokinio individualus ugdymo planas mokykloje periodiškai peržiūrimas ir, jeigu reikia, koreguojamas.

**DVYLIKTASIS SKIRSNIS**

**MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

131. Mokykla:

131.1. organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą. Per mokslo metus organizuojami ne mažiau kaip 3 tėvų (globėjų, rūpintojų) susitikimai su mokytojais: visuotiniai tėvų susirinkimai, klasių susirinkimai ir individualūs pokalbiai su mokytojais dalykininkais;

131.2. užtikrina, kad tėvai ir mokykla keistųsi abipusiai reikalinga informacija;

131.3. sudaro tėvams (globėjams, rūpintojams) sąlygas dalyvauti mokyklos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

131.4. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus mokyklos veiklai tobulinti.

132. Mokykla, įgyvendindama pagrindinio ugdymo programą, skatina (ir konsultuoja) mokinių tėvus (globėjus, rūpintojus):

132.1. sukurti mokiniams tinkamą, skatinančią mokytis edukacinę aplinką namuose;

132.2. kelti vaikams pagrįstus mokymosi lūkesčius ir motyvuoti mokytis;

132.3. padėti vaikams mokytis namuose;

132.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis mokykloje ir už jos ribų;

132.5. sudaryti galimybes vaikams dalyvauti neformaliojo švietimo veiklose mokykloje ir už jos ribų.

**TRYLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

133. Mokykla priima atvykusį asmenį, baigusį užsienio valstybės, tarptautinės organizacijos pagrindinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa), mokytis pagal Nuosekliojo mokymosi tvarkos aprašą, informuoja Trakų rajono savivaldybę ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusių mokytis asmenų poreikius ir, bendradarbiaujant su jų tėvais (globėjais ir rūpintojais) ar teisėtais atstovais, sudaryti mokiniams galimybes sklandžiai integruotis į Lietuvos švietimo sistemą:

133.1. išklauso atvykusiųjų asmenų lūkesčių ir norų dėl mokymosi kartu su bendraamžiais (suaugusiųjų – pagal suaugusiųjų bendrojo ugdymo programą), švietimo pagalbos poreikio ar poreikio tam tikrą dalį laiko intensyviai mokytis lietuvių kalbos;

133.2. aptaria mokyklos teikiamos pagalbos formas ir būdus; mokyklos, mokinio ir tėvų įsipareigojimus;

133.3. atsižvelgus į 140.1 ir 140.2 punktuose nurodytus dalykus parengia atvykusio mokinio įtraukties į mokyklos bendruomenės gyvenimą planą:

133.3.1. numato apytikrę adaptacinio laikotarpio trukmę;

133.3.2. pasitelkia mokinius savanorius, galinčius padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis;

133.3.3. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais), jeigu mokinys nepilnametis;

133.3.4. organizuoja mokytojų konsultacijas, individualias veiklas ugdymo programų skirtumams likviduoti;

133.3.5. numato atvykusio mokinio individualios pažangos stebėjimą per adaptacinį laikotarpį;

133.3.6. siūlo neformaliojo vaikų švietimo veiklas, kurios padėtų mokiniui greičiau integruotis;

133.3.7. kai mokinys nemoka ar menkai moka lietuvių kalbą, organizuoja jo lietuvių kalbos mokymąsi intensyviu būdu, kartu užtikrina, kad dalį laiko jis mokytųsi kartu su bendraamžiais. Intensyviai lietuvių kalbos mokoma(si) iki vienerių metų (išimtiniais atvejais ir ilgiau), o pagalbos teikimas numatomas keleriems (2–4) metams.

**KETURIOLIKTASIS SKIRSNIS**

**UGDYMO PROCESO ORGANIZAVIMAS MOKYKLOJE, KURIOJE ĮTEISINTAS TAUTINĖS MAŽUMOS KALBOS MOKYMAS ARBA MOKYMAS TAUTINĖS MAŽUMOS KALBA**

134. Mokykloje tautinės mažumos kalbos (lenkų) mokoma pagal gimtosios kalbos programą, kitų dalykų mokoma lietuvių kalba, išskyrus užsienio kalbos programą.

135. Mokykloje pagrindinio ugdymo programos vykdomos dvikalbio ugdymo būdu: tautinės mažumos kalba (lenkų) ir lietuvių kalba. Mokykla užtikrina teisės aktais nustatytą minimalų dalykų, kurių mokoma lietuvių kalba, skaičių.

136. Organizuojant ugdymo procesą, vadovaujamasi Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

**PENKIOLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

137. Įgyvendinant pagrindinio ugdymo programos antrąją dalį, jungiamos 5-6 kl. visų mokomųjų dalykų pamokoms.

138. Jungtinę klasę sudaro 10 mokinių: 5 kl. - 4 mokiniai, 6 kl. - 6 mokiniai.

**VI SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

139. Mokykla, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą.

140. Mokykla nustato vieno mėnesio adaptacinį laikotarpį pradedantiems mokytis pagal pagrindinio ugdymo programos pirmąją (penktokams) ir naujai atvykusiems mokiniams. Per adaptacinį laikotarpį mokinių mokymosi pasiekimai pažymiais nevertinami.

141. Mokykla, formuodama ir įgyvendindama mokyklos ugdymo turinį, iki 10 procentų didina ar mažina (perskirsto) dalykui mokytis skiriamų pamokų skaičių;

142. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos mokymo(si) pasiekimams gerinti: ilgalaikėms ir trumpalaikėms konsultacijoms, mokinio pasirinktiems dalykams mokytis, diferencijuoto ugdymo turiniui įgyvendinti, projektinei ir kitai veiklai.

143. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, Lietuvos istorijos, Lietuvos geografijos dalykų nuotoliniu mokymo proceso organizavimo būdu. Norintieji mokytis kreipiasi į mokyklą, vykdančią nuotolinį mokymą. Mokiniams, kurie mokosi nuotoliniu mokymo proceso organizavimo būdu grupinio mokymosi forma, lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų, o tiems, kurie mokosi nuotoliniu mokymo proceso organizavimo būdu pavienio mokymosi forma, – iki 15 procentų Bendrųjų ugdymo planų 124 punkte kasdieniam mokymo proceso organizavimo būdui nustatyto minimalaus savaitinių pamokų skaičiaus. Mokant nuotoliniu mokymo proceso organizavimo būdu, mokymo trukmė gali būti trumpesnė negu 45 min. Mokytojų darbo laiko apskaitai organizuoti mokymosi periodai sumuojami po 45 min.

**ANTRASIS SKIRSNIS**

**MOKYMOSI PAGAL UGDYMO SRITIS ORGANIZAVIMO YPATUMAI**

144. Mokykla, įgyvendinanti pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

144.1. įtraukia šių gebėjimų ugdymą į mokyklos ugdymo turinį;

144.2. priima reikiamus sprendimus dėl veiksmingų metodų mokinių kalbėjimo, skaitymo, rašymo ir skaičiavimo gebėjimams tobulinti, pavyzdžiui: dalyko užduotims naudoti tekstus, uždarojo tipo testus papildyti atvirojo tipo klausimais, į kuriuos atsakant reikia argumentuoti, dalykinio rašymo užduotimis ir pan.;

144.3. rūpinasi, kad mokiniams, kuriems reikalinga pagalba skaitant, rašant, kalbant, skaičiuojant, ji būtų teikiama, ir stebi jų daromą pažangą;

144.4. sudaro sąlygas, kad mokiniai per visų dalykų pamokas tobulintų ir aukštesnius skaitymo, rašymo, kalbėjimo ir skaičiavimo gebėjimus.

145. Pagrindinio ugdymo programa sudaryta iš ugdymo sričių.

146. Pagrindinio ugdymo programą sudaro šios ugdymo sritys: dorinis ugdymas (tikyba), kalbos (lietuvių kalba ir literatūra, gimtoji kalba (lenkų), užsienio kalba (anglų), matematika, gamtamokslinis ugdymas (biologija, chemija, fizika), socialinis ugdymas (istorija, geografija, pilietiškumo ugdymas, socialinė-pilietinė veikla, ekonomika ir verslumas), meninis ugdymas (dailė, muzika), informacinės technologijos, technologijos, kūno kultūra, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).

147. Etninės kultūros programa integruojama į dalykų turinį (lietuvių kalbos ir literatūros, tikybos, istorijos, pilietiškumo pagrindų, geografijos, meninio ugdymo), ugdymo karjerai programa įgyvendinama skiriant valandą iš neformaliojo švietimo.

148. Ugdymo sričių įgyvendinimas.

148.1. Dorinis ugdymas. Dorinio ugdymo dalyką (tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, tikyba renkamasi dvejiems metams (5–6, 7–8, 9–10 klasėms).

148.2. Lietuvių kalba ir literatūra. Mokykla, įgyvendindama ugdymo turinį: mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaro sąlygas pašalinti mokymosi spragas (skiria konsultacijų, organizuoja mokymąsi laikinojoje grupėje ir kt.).

148.3. Užsienio kalba (anglų).

148.3.1. Anglų kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

148.3.2. Baigiant pagrindinio ugdymo programą, organizuojamas anglų kalbos pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).

148.4. Matematika.

148.4.1. Mokinių matematikos žinių lygis, remiantis nacionalinių ir tarptautinių tyrimų duomenimis, yra nepakankamas, todėl 2017-06-15 Gamtos ir tiksliųjų mokslų metodinės grupės posėdyje protokolo Nr. 6.3-2 GT nutarta skirti daugiau dėmesio jam įtvirtinti sprendžiant skaičių ir skaičiavimų, algebros, geometrijos uždavinius.

148.4.2. Mokinių matematikos mokymosi motyvacijai skatinti naudotis problemų sprendimo bendradarbiaujant, finansinio raštingumo pavyzdinėmis užduotimis, Nacionalinio egzaminų centro kasmet rengiamomis matematinio-gamtamokslinio raštingumo konkurso užduotimis, tarptautinių mokinių pasiekimų tyrimų leidiniais ir publikacijomis, visiems mokiniams kelti aukštus mokymosi lūkesčius.

148.4.3. Nuolat stebėti mokinių matematikos pasiekimus ir, remiantis duomenimis (nacionalinių mokinių pasiekimų patikrinimų rezultatais, kurie leidžia objektyviai įvertinti kiekvieno mokinio pasiekimus ir sudaryti galimybes stebėti individualią pažangą ir teikti reikalingą mokymosi pagalbą mokyklose), numatyti pagalbą mokiniams (užduotis ir metodus spragoms įveikti), kurių mokymosi pasiekimai žemi. Paprastai šių mokinių žemi ir skaitymo gebėjimai, todėl reikia skirti pakankamai laiko uždavinių tekstų analizei, jų vizualizacijai, užrašymui matematiniais simboliais.

148.4.4. Ugdant gabius fizikai mokinius ugdymo procesą labiau individualizuoti, diferencijuoti, atsižvelgiant į mokinių gebėjimus pateikti įvairesnių, įdomesnių, įvairaus sunkumo ir sudėtingumo užduočių, naudotis nacionalinių olimpiadų ir kitais šaltiniais. Fizikos-matematikos būreliui skiriama valanda iš neformaliojo ugdymo švietimo.

148.4.5. Tikslingai naudotis informacinėmis komunikacinėmis technologijomis, skaitmeninėmis mokomosiomis priemonėmis matematiniam ugdymui (rengiant ir naudojant interaktyviąsias užduotis). Naudojamasi atvirojo kodo dinaminės matematikos programa „GeoGebra“, apimančia geometriją, algebrą, statistiką.

148.5. Informacinės technologijos.

148.5.1. 7 klasėje informacinėms technologijoms skiriama 1 pamoka.

148.5.2. 10 klasės informacinių technologijų kursą sudaro privalomoji dalis ir viena valanda iš neformaliojo ugdymo – tinklalapio ir laikraščio kūrimo pradmenys.

148.6. Gamtamokslinis ugdymas.

148.6.1. Siekiant gerinti gamtamokslinį raštingumą, pirmiausia tobulinami mokinių pasiekimai Žemės ir visatos bei gyvųjų sistemų ugdymo turinio srityse.

148.6.2. 2017-06-15 Gamtos ir tiksliųjų mokslų metodinės grupės posėdyje protokolo Nr. 6.3-2 GT nutarta, kad:

148.6.2.1. per gamtos mokslų dalykų pamokas būtų mokomasi tiriant. Ypač tai svarbu mokant fizikos ir biologijos;

148.6.2.2. gamtos mokslų dalykų turinys apimtų mokinių gebėjimus analizuoti ir interpretuoti gamtamokslinių tyrimų ir duomenų rinkimo procedūras bei sąvokas, taip pat gebėjimų mąstyti ir diskutuoti gamtos temomis ugdymą;

148.6.2.3. atsižvelgiant į mokinių gebėjimus ugdymo procesas labiau individualizuojamas, diferencijuojamas. Ugdymo procese taikomos įvairesnės, įdomesnės, įvairaus sunkumo ir sudėtingumo užduotys. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius.

148.6.3. Įgyvendinant numatytą gamtos mokslų turinį daugiau dėmesio skiriama gamtamoksliniams tyrimams: stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skirti gyvosios gamtos stebėjimui, mokslinių idėjų ir technologijų pritaikymui kasdieniame gyvenime.

148.6.4. Mokykla užtikrina, kad eksperimentiniams ir praktiniams įgūdžiams ugdyti būtų skiriama ne mažiau kaip 30–40 procentų dalykui skirtų pamokų per mokslo metus.

148.6.5. Mokykloje mokymosi aplinka gamtamoksliniam ugdymui pritaikyta eksperimentiniams ir praktiniams įgūdžiams ugdyti: yra traukos spinta, demonstracinis stalas, matavimo indai, modeliai, muliažai ir kt.

148.6.6. Atliekant gamtamokslinius tyrimus naudojamasi ne tik kilnojamosiomis ir virtualiosiomis laboratorijomis, šiuolaikiškomis edukacinėmis erdvėmis, mokymosi ištekliais už mokyklos ribų (mokslo parkų, universitetų, verslo įmonių laboratorijomis, nacionaliniais parkais ir kt.), bet turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.

148.6.7. Mokykla skatina mokinius įsitraukti į gamtos mokslų klubų, būrelių veiklas, dalyvauti įvairiuose gamtamokslinio raštingumo konkursuose, organizuoja veiklą po pamokų, įtraukiančią mokinius į tyrinėjimus, arba, nesant galimybių tai atlikti mokykloje, siunčia mokinius į kitas institucijas.

148.7. Technologijos.

148.7.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

147.7.2. Mokiniams, pradedantiems mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso.

148.7.3. Baigę integruoto technologijų kurso programą, mokiniai renkasi gaminių dizaino ir technologijų programą.

148.8. Socialinis ugdymas.

148.8.1. Per socialinio ugdymo dalykų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis.

148.8.2. Siekiant gerinti gimtojo krašto (rajono savivaldybės, gyvenvietės) ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų organizuojama netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis.

148.8.3. Mokykla, formuodama ugdymo turinį, 10 klasės mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20–30 procentų dalykui skirtų pamokų laiko per mokslo metus.

148.8.4. Mokyklos formuojamas socialinių dalykų ugdymo turinys teikia galimybę į istorijos, geografijos, pilietiškumo ugdymo pagrindų dalykų turinį integruoti: Lietuvos ir pasaulio realijas, kurios nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temas, tokias kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.

148.9. Kūno kultūra. Kūno kultūrai skiriamos 2 valandos per savaitę, papildomai sudaroma galimybė rinktis šokio, stalo teniso ir tinklinio neformaliojo švietimo veiklą mokykloje. Mokykla tvarko mokinių, lankančių šias pratybas, apskaitą.

148.9.1. Organizuojant kūno kultūros pamokas patalpose, atsižvelgiama į Higienos normos reikalavimus.

148.9.2. Specialiosios medicininės fizinio pajėgumo grupės mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

148.9.3. Parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

148.9.4. Mokiniams, atleistiems nuo kūno kultūros pamokų dėl sveikatos ir laikinai dėl ligos, siūloma kita veikla (stalo žaidimai, šaškės, šachmatai).

148.10. Meninis ugdymas. Meninio ugdymo dalykus sudaro dailės, muzikos dalykai.

149. Pagrindinio ugdymo programai įgyvendinti skiriamas pamokų skaičius per savaitę 2018–2019 mokslo metais:

|  |  |  |  |  |  |  |  |
| --- | --- | --- | --- | --- | --- | --- | --- |
| Dalykai | 5-6 kl. | 7 kl. | 8 kl. | Pagrindinio ugdymo programos pirmoji dalis  5-8 kl. | 10 kl. | Pagrindinio ugdymo programas antroji dalis 10 kl. | Pagrindinio ugdymo programa  (5-10 kl.) |
| Dorinis ugdymas | **0-1-0** | **1** | **1** | **4 (3 t.)** | **1** | **2 (1 t.)** | **6 (4 t.)** |
| Gimtoji kalba | **3-2-3** | **5** | **5** | **20 (18 t.)** | **4** | **8 (4 t.)** | **28 (19 t.)** |
| Lietuvių kalba | **3-2-3** | **5** | **5** | **20 (18 t.)** | **4+1\*** | **9 (4 t.)** | **29 (20t.)** |
| Užsienio kalba | **2-1+1\*-2** | **3+1\*** | **3+1\*** | **12 (11 +3\*t.)** | **3** | **6 (3 t.)** | **18 (12 t.)** |
| Matematika | **2-2-2** | **4** | **4** | **16 (14 t.)** | **4** | **7 (4 t.)** | **23 (16 t.)** |
| Gamta ir žmogus | **0-2-0** | **-** | **-** | **4 (2 t.)** | **-** | **-** | **4 (2 t.)** |
| Biologija | **-** | **2** | **1** | **3 (3 t.)** | **2** | **3 (2 t.)** | **6 (5 t.)** |
| Fizika | **-** | **1** | **2** | **3 (3 t.)** | **2** | **4 (2 t.)** | **7 (5 t.)** |
| Chemija | **-** | **-** | **2** | **2 (2 t.)** | **2** | **4 (2 t.)** | **6 (4 t.)** |
| Informacinės technologijos | **0-1-0** | **1** | **-** | **3 (2 t.)** | **1** | **2 (1 t.)** | **5 (3 t.)** |
| Istorija | **1-1-1** | **2** | **2** | **8 (7 t.)** | **2** | **4 (2 t.)** | **12 (8 t.)** |
| Pilietiškumo pagrindai | **-** | **-** | **-** | **-** | **1** | **2 (1 t.)** | **2 (1 t.)** |
| Geografija | **0-0-2** | **2** | **2** | **6 (6 t.)** | **1** | **3 (1 t.)** | **9 (7 t.)** |
| Ekonomika ir verslumas | **-** | **-** | **-** | **-** | **-** | **1 (0 t.)** | **1 (0 t.)** |
| Dailė | **0-1-0** | **1** | **1** | **4 (3 t.)** | **1** | **2 (1 t.)** | **6 (4 t.)** |
| Muzika | **0-1-0** | **1** | **1** | **4 (3 t.)** | **1** | **2 (1 t.)** | **6 (4 t.)** |
| Technologijos | **0-2-0** | **2** | **1** | **7 (5 t.)** | **1** | **2,5 (1 t.)** | **9,5 (6 t.)** |
| Kūno kultūra | **0-2-0** | **2** | **2** | **8 (6 t.)** | **2** | **4 (2 t.)** | **12 (8 t.)** |
| Žmogaus sauga | **0-0-1** | **-** | **1** | **2 (2 t.)** | **1/0** | **0,5 (1/0 t.)** | **2,5 (2 t./3 t.)** |
| Valandos, skiriamos mokinių ugdymo (si) poreikiams tenkinti | **1\*** | **1\*** | **1\*** | **3\* (3\* t.)** | **1\*** | **1\*** |  |
| Iš viso: | **29-42+1\*-32** | **32+1\*** | **33+1\*** | **126 (98 t.)** | **33+1\*/32+1\*** | **66 (33 t.+1\*/ 32 t. +1\*)** | **192 (131 t./130 t.)** |
| Neformalusis  švietimas | **4** | **2** | **2** | **8** | **2** | **2** | **10** |

Pastabos:

Lentelėje nurodomi: dalykai ir minimalus privalomas pamokų skaičius mokiniui per savaitę; kiekvienoje klasėje dalykui skiriamų savaitinių pamokų paskirstymas; neformaliajam švietimui skiriamų valandų skaičius.

**VII SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

150. Mokykla, rengdama mokinių, turinčių specialiųjų ugdymosi poreikių pritaikytas ugdymo programas, sudaro sąlygas gauti kokybišką ir poreikius atitinkantį ugdymą ir būtiną švietimo pagalbą. Mokykloje pagal pritaikytą programą mokosi 4 mokiniai.

151. Mokykla mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis švietimo programų įgyvendinimą) ir atsižvelgia į:

151.1. formaliojo švietimo programą;

151.2. mokymosi formą ir mokymo proceso organizavimo būdą;

151.3. individualizuoto ugdymo ir švietimo pagalbos reikmę, vykdydama švietimo pagalbos specialistų, mokyklos Vaiko gerovės komisijos, pedagoginių psichologinių ar švietimo pagalbos tarnybų rekomendacijas;

151.4. mokyklos galimybes (1,5 val. per savaitę mokykloje dirba psichologas).

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

152. Individualus ugdymo planas rengiamas atsižvelgiant į mokinio specialiuosius ugdymosi poreikius, pedagoginės psichologinės tarnybos rekomendacijas, ugdymo programą, ugdymo formą ir mokymo organizavimo būdą.

153. Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 124 ir 143 punktuose dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti mažinamas ar didinamas 1 ar 2 pamokomis.

154. Judesio ir padėties sutrikimų turinčiam mokiniui mokyklos ar individualus ugdymo planas sudaromas vadovaujantis Bendrųjų ugdymo planų 124 ir 143 punktais. Ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti.

155. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas. Mokykloje nesant švietimo pagalbos specialistų, mokytoją konsultuoja mokyklą aptarnaujančios pedagoginės psichologinės tarnybos specialistai.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMOSI PASIEKIMŲ IR PAŽANGOS VERTINIMAS**

156. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 44–55 punktų nuostatomis.

157. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

158. Specialiosios pedagoginės ir specialiosios pagalbos paskirtis – didinti ugdymo veiksmingumą.

159. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės tarnybos ir mokyklos Vaiko gerovės komisijos rekomendacijas.

160. Specialioji pedagoginė pagalba teikiama:

160.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

160.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

160.3. specialiųjų individualių pratybų forma.

161. Specialioji pagalba:

161.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

161.2. teikiama ugdymo proceso metu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA SUDERINTA

Mokyklos tarybos 2018-06-27 Trakų rajono savivaldybės administracijos

protokolo nutarimu Nr. 1.5-4 direktoriaus 2018 m. rugsėjo 4 d. įsakymu

Nr. P2E-650